kardosdrur/scandi-wiki huggingface dataset:
Egon Wellesz

Egon Joseph Wellesz (født 21. oktober 1885 i Wien, Østrig, død 9. november 1974 i Oxford, England) var en østrigsk komponist og lærer med ungarske aner.

Wellesz har skrevet 9 symfonier, Violinkoncert, strygerkvartetter, Kammermusik, korværker, sceneværker, og orkesterværker.

Han studerede hos Arnold Schönberg, og slog sig så ned i England i begyndelsen af 1900 tallet.

Wellesz komponerede i en tonal seriel tolvtonestil, som havde elementer og inspiration fra Gustav Mahler, Anton Bruckner, Ernst Krenek og Arnold Schönberg.

Udvalgte værker 

 Symfoni nr. 1 (1945) - for orkester
 Symfoni nr. 2 (1947–1948) - for orkester
 Symfoni nr. 3 (1949–1951) - for orkester
 Symfoni nr. 4 (1951–1953) - for orkester
 Symfoni nr. 5 (1955–1956) - for orkester
 Symfoni nr. 6 (1965) - for orkester
 Symfoni nr. 7 "Strømmen" (1967–1968) - for orkester
 Symfoni nr. 8 (1970) - for orkester
 Symfoni nr. 9 (1970–1971) - for orkester
 9 Strygekvartetter (1912-1966) 
 3 blandede kor (1930) - for 3 kor
 Missa brevis (1963) - for kor
 "Diana-miraklet" (1914–1917) - ballet 
 "Prinsessen Girnara" (1919–1920) - ballet

Kilde 
 Om Egon Wellesz

Eksterne henvisninger 

Komponister fra Østrig
Klassiske komponister fra det 20. århundrede
Personer fra Wien
Østrigere i 1900-tallet
Madylin Sweeten

Madylin Anne Michele Sweeten (født 27. juni 1991) er en amerikansk 
teenager skuespiller. 

Sweeten blev født i Brownwood, Texas, af forældrene Timothy Lynn 
Sweeten og Elizabeth Anne Millsap. Hun er måske bedst kendt for at 
spille rollen som Ally Barone i Alle elsker Raymond fra 1996 til 
2005. Hendes yngre tvillingebrødre Sullivan og Sawyer spillede sener 
hendes tvillingebrødre Geoffrey og Michael Barone i Alle elsker Raymond

Eksterne henvisninger 
 

Skuespillere fra USA
Lyle Mays

Lyle Mays (født 27. november 1953 i Wisconsin, død 10. februar 2020
) var en amerikansk pianist og komponist.

Mays var nok mest kendt fra sit samarbejde med Pat Metheny. Han var inspireret af Bill Evans, men fandt sin egen stil i fusionsmusikkens øjemed. 
Han nåede også at spille med Jack DeJohnette, Bob Moses, Steve Swallow, Eberhard Weber, Paul McCandless, Joni Mitchell, Woody Herman og Toots Thielemans. 

Mays lavede fire plader i eget navn.

Diskografi 

The North Texas State University Lab Band, Leon Breeden – Lab '75                                    
Lyle Mays
 Street Dreams
 Fictionary
 Solo:Improvisations for Expanded Piano
 As Falls Wichita, So Falls Wichita Falls

Med Pat Metheny 
 Pat Metheny Group
 American Garage
 Offramp
 Travels
 First Circle
 The Falcon and the Snowman
 Still Life (Talking)
 Letter from Home
 The Road to You
 We Live Here
 Quartet
 Imaginary Day
 Speaking of Now
 The Way Up

Referencer

Kilde 
 Om Lyle Mays

Pianister fra USA
Komponister fra USA
Jazzmusikere fra USA
Det Samfundsvidenskabelige Fakultet (Aalborg Universitet)

Det Samfundsvidenskabelige Fakultet er et af fem fakulteter på Aalborg Universitet. Det ledes af et dekanat bestående af en dekan, samt en prodekan for hhv. forskning og uddannelse

Institutter 
 Institut for Sociologi og Socialt Arbejde
 Institut for Politik og Samfund
 Juridisk Institut
 Aalborg University Business School

Eksterne henvisninger 
 Hjemmeside 

Fakulteter ved Aalborg Universitet
Steve Rodby

Steve Rodby (født 9. december 1954 i Joliet, Illinois) er en amerikansk bassist.

Rodby er kendt som Pat Methenys bassist. Han har også spillet med Lyle Mays, Paul McCandless, Danny Gottlieb og Paul Wertico.

Han er inspireret af Rufus Reid og spiller både kontrabas og elbas.

Eksterne henvisninger 
 

Bassister fra USA
Jazzmusikere fra USA
Personer fra Illinois
Mira Hilli Møller Hallund

Mira Hilli Møller Hallund er en dansk skuespiller som har lagt stemme i Princess og Carsten & Gittes filmballade.

Eksterne henvisninger 
 

Skuespillere fra Danmark
Sullivan og Sawyer Sweeten

Sullivan Skye og Sawyer Storm Sweeten (født 12. maj 1995 i Brownwood, Texas) er to brødre og børneskuespillere.

De spillede Michael og Geoffrey Barone i den amerikanske tv-serie Alle elsker Raymond og deres storesøster Madylin spiller Ally Barone. Begge brødrene har også optrådt i tv-serien Even Stevens som Milton. De var også gæstestjerner på U-Pick Live og har optrådt på The View. I filmen Frank McKlusky, CI spillede Sweetens med som unge Frank.

Ud over deres storesøster Madylin har de også har en yngre søster, Maysa Sweeten.

Den 23. april 2015 døde Sawyer Sweeten i Austin, Texas, i en alder af 19. Dødsårsagen var et selvforskyldt skudsår i hovedet.

Referencer

Eksterne henvisninger 
 
 

Skuespillere fra USA
Tvillinger fra USA
Dave Carpenter

Dave Carpenter (4. november 1959 i Ohio – 23. juni 2008 i Burbank Californien) var en amerikansk kontrabassist og elbassist.

Carpenter har spillet med Buddy Rich, Woody Herman, Maynard Ferguson, Allan Holdsworth, Peter Erskine, Bob Mintzer, Eric Marienthal, Rod Stewart, Barbra Streisand, Mike Stern, Scott Henderson, Tom Scott, Lee Ritenour etc.

Han har også spillet med Los Angeles Philharmonics, Berlin Philharmonics, Tanglewood Symphony og BBC Symphony.
Carpenter har ligeledes indspillet musik til brug i film og tv og tv-serier.

Kilde 
 Om Dave Carpenter 

Bassister fra USA
Jazzmusikere fra USA
Lee Ritenour

Lee Mack Ritenour (født 11 januar 1952 i Los Angeles Californien) er en amerikansk guitarist, komponist og producent.

Ritenour var inspireret af Wes Montgomery, Joe Pass og John McLaughlin, men han fandt hurtigt sin egen stil og blev en af jazzfunk-musikkens pionerer på guitar.

Han har indspillet over 40 plader i eget navn og været med på omkring 3000 sessions. Han har spillet med musikere som Dave Grusin, Harvey Mason, Ernie Watts, Brian Bromberg, Larry Carlton, Abraham Laboriel, Anthony Jackson, Steve Gadd, Dave Weckl, Jeff Porcaro, Fourplay etc.

Kilde 
 Lee Ritenours webside
 

Guitarister fra USA
Jazzmusikere fra USA
Komponister fra USA
Musikere fra USA
Musikproducere fra USA
Abraham Laboriel

Abraham Laboriel Sr. (17. juli 1947 i Mexico City i Mexico) er en mexicansk elbassist. 

Laboriel studerede på Berklee School of Music, og flyttede derefter til Los Angeles, hvor han hurtigt blev en af de mest benyttede bassister. Han har medvirket på mere end 4.000 pladeindspilninger og soundtracks. Magasinet Guitar Player har kaldt ham "den mest benyttede session-bassist i vor tid". Han indtager pladsen som nr. 42 listen over de 100 bedste bassister nogensinde som udgiver af magasinet Bass Player.

Han har spillet med Lee Ritenour, Stevie Wonder, Dave Grusin, Barbra Streisand, Billy Cobham, Elton John, Steve Gadd, Madonna, Paul Simon, Dolly Parton, Quincy Jones, Herbie Hancock, Leo Sayer, Michael Jackson, Engelbert Humperdinck etc. 

Laboriel var også med til at starte grupperne Koinonia og Friendship.

Referencer

Eksterne henvisninger 
 Om Abraham Laboriel

Musikere fra Mexico
Jazzbassister
Joe Lovano

Joseph Savatore "Joe" Lovano (29. december 1952 i Cleveland, Ohio) er en amerikansk saxofonist, klarinetist, fløjtenist.

Lovano kom frem i Woody Hermans og senere Mel Lewis' Big Band, hvor han fik sin skoling.

Han kom så med i John Scofields kvartet, og senere i Paul Motians trio, som også bestod af Bill Frisell.

Han har også spillet med McCoy Tyners kvartet. Han har indspillet en lang række plader i eget navn, og spiller også på trommer.

Kilde 
 Joe Lovano Webside

Saxofonister fra USA
Fløjtenister fra USA
Klarinettister fra USA
Jazzmusikere fra USA
Scott Henderson

Scott Henderson (26. august 1954 i Florida) er en amerikansk fusions- og bluesguitarist.  

Henderson er nok mest kendt fra gruppen Tribal Tech, men kom frem med Chick Coreas Electric Band i 1986. Han har også spillet med Joe Zawinuls Syndicate og violinisten Jean Luc Ponty. Henderson var endvidere med i gruppen Vital Tech Tones med Steve Smith og Victor Wooden.

Kilde
Scott Henderson Webside

Guitarister fra USA
Musikere fra USA
Jazzmusikere fra USA
Gary Willis

Gary Willis (født 28. marts 1957 i Texas USA) er en amerikansk elbassist.

Willis er kendt fra gruppen Tribal Tech. Han har også spillet med bl.a. Allan Holdsworth, Dennis Chambers og Wayne Shorter.

Han har lavet plader i eget navn med bl.a. Kirk Covington på trommesæt.

Eksterne henvisninger 
 Gary Willis Webside
 

Jazzbassister fra USA
Personer fra Texas
Frank Gambale

Frank Gambale (født 22. december 1958 i Canberra, Australien) er en australsk guitarist.

Gambale kom frem med Chick Coreas Electric Band. Han har også spillet med gruppen Vital Information.

Han er også kendt for at havde udviklet en stil på guitaren, kendt som Sweep Picking, som er en slags glissando-teknik med plekteret.

Gambale har lavet en lang række plader i eget navn.

Eksterne henvisninger 
 Frank Gambales webside
 

Musikere fra Australien
Jazzguitarister
Personer fra Canberra
Det Ingeniør- og Naturvidenskabelige Fakultet

Det Ingeniør- og Naturvidenskabelige Fakultet er et af fem fakulteter på Aalborg Universitet. Fakultetet ledes af dekan Mogens Rysholt Poulsen i samarbejde med tre prodekaner, har ca. 3.600 studerende (2019) med campusområder i Aalborg, Esbjerg og København.

På tværs af institutterne udbydes et kursus i iværksætteri.

Institutter 

 Institut for Byggeri, By og Miljø
 Institut for Energiteknik
 Institut for Kemi og Biovidenskab
 Institut for Matematiske Fag
 Institut for Materialer og Produktion

Ekstern henvisning 
 Hjemmeside 

Fakulteter ved Aalborg Universitet
Det Sundhedsvidenskabelige Fakultet (Aalborg Universitet)

Det Sundhedsvidenskabelige Fakultet er et af fem fakulteter på Aalborg Universitet; det blev oprettet 1. september 2010 og er dermed det yngste af fakulteterne. Det består af to institutter, hvor forskningen er forankret, og er dermed tillige det mindste fakultet.

Fakultetet ledes af en ledelsesgruppe bestående af en dekan, en prodekan for forskning hhv. uddannelse, samt de to institutledere.

Institutter 

 Institut for Medicin og Sundhedsteknologi
 Klinisk Institut

Eksterne henvisninger 
 Hjemmeside 

Fakulteter ved Aalborg Universitet
Jan Pieter Heije

Jan Pieter Heije (1. marts 1809 i Amsterdam – 24. februar 1876 sammesteds) var en hollandsk forfatter.

Heije studerede medicin og deltog som leydensk jæger under den belgiske revolution i 1830. I 1832 nedsatte han sig som læge i Amsterdam, men opgav 1857 sin praksis for at trække sig tilbage til privatlivet. Samtidig med sin lægevirksomhed udfoldede han en omfattende virksomhed som forfatter; navnlig som folkeskribent øvede han en frugtbar og vækkende indflydelse. 

Han havde et greb på at skrive forståeligt og indtrængende, og en mangfoldighed af ægte folkelige sange skyldes ham. Også børnedigte, eventyr og fortællinger dyrkede han med held. Tillige var han medarbejder ved flere tidsskrifter og medstifter af det fornemme og fortjenstfulde tidsskrift: "De Gids". På hans grav blev der rejst en mindesten, som var tilvejebragt ved Indsamling blandt børn rundt om i Holland. 

Nogle af de bedst kendte af hans mangfoldige værker er: Kinderliederen (3 samlinge, 1844, 1845, 1852); Al de volksdichten (2 bind, 1865); Volksdichten (1869); Uit schemering tot Zonneschijn (1866); Onsterfelijkheid (1870); Gedichten (1872); Poësie op den levens weg (udgivet efter hans død 1876).

Værker 

De morbis qui mentales dicuntur (medysk) proefskrift, 1832) 
Kinderen. Een dichterlijke krans (1853) 
Al de kinderliederen (1861) 
Al de volksdichten (1865) 
Uw Koninkrijk kome (1873) 
Innigst leven eens dichters (autobiografy, 1874)

Noter 
Rmir2 (diskussion) 1. mar 2020, 16:22 (CET)

Litteratur 

 

Læger fra Nederlandene
Digtere fra Nederlandene
Sangskrivere fra Holland
Novelleforfattere fra Holland
Børnebogsforfattere fra Holland
Eventyrforfattere
Salmonsens
Eugen Korschelt

Eugen Korschelt (28. september 1858 i Zittau – 28. december 1946 i Marburg) var en tysk zoolog.

Korschelt blev 1885 docent i zoologi i Freiburg i. Br., 1887 i Berlin, samt endelig 1893 professor i zoologi og sammenlignende anatomi i Marburg, en stilling, i hvilken han har haft lejlighed til at samle om sig talrige elever, der har nydt godt af hans udstrakte kundskaber. 

Korschelt, der blandt sin tids zoologer indtog en fremragende plads, har udgivet en anselig række arbejder, navnlig over de lavere dyrs udviklingshistorie; han har således behandlet både pighuder, orme, leddyr og bløddyr. 

I forbindelse med Karl Heider var han forfatter til Entwicklungsgeschichte der wirbellosen Tiere (1890—1910). Betydningsfuldt for sin tid var også det mindre arbejde: Über Regeneration und Transplantation (1907). Siden 1904 redigerede Korschelt endvidere "Zoologischer Anzeiger".

Zoologer fra Tyskland
Ansatte ved Marburgs Universitet
Tyskere i 1800-tallet
Tyskere i 1900-tallet
Ansatte ved Humboldt-Universität zu Berlin
Herman Heijermans

Herman Heijermans (født 3. december 1864 i Rotterdam, død 22. november 1924 i Zandvoort) var en hollandsk forfatter. 

Heijermans, der var socialdemokrat og redaktør af det socialistiske "De Jonge Gids", har skrevet romaner og fortællinger: Trinette (1892), Fleo (1893), Kamertjeszonde (1896), Interieurs (1897), Diamantstad (1903), endvidere 7 bind skitser, særlig om jødisk familieliv, under pseudonymet Samuel Falkland. 

Særlig opmærksomhed vakte det naturalistiske skipperdram i Op Hoop van Zegen (1900), antaget til opførelse 1909 som Haabet på Det ny Teater i København. Heijermans skrev desuden dramaerne Dora Kremer (1893), Ahasver (1893), Ghetto (1898), Het zevende Gebod (1899), Het Panser (1901), Ora et labora (1901) og en række enaktere. 

Heijermans var overordentlig produktiv og en fremragende skildrer af jødiske forhold. Han levede en tid i Berlin som medarbejder ved Berliner Tageblatt.

Kilder 

 

Redaktører
Romanforfattere fra Holland
Dramatikere fra Holland
Salmonsens
Johan Brögger

Johan Brögger (født 3. juni 1936 i København, død 26. februar 2017) var en dansk fløjtebygger.

Som ung studerede han medicin og ville egentlig bruge tid på fløjten i sin fritid, men valgte i stedet en anden vej. Først satsede han på at blive guitar- og lutbygger og havde arrangeret med en anerkendt bygger at lære kunsten af ham, men mødet blev aflyst pga. sygdom. I stedet besluttede Johan Brögger sig for at fokusere på tværfløjten, men for at opnå de rette kompetencer gik han først i lære som sølvsmed, og dernæst kom han i lære hos Jacques le Fèvre, som var den sidste fløjtebygger fra det meget anerkendte og berømte Louis Lot-værksted i Paris, inden lukningen af firmaet i slutningen af 1940'erne. Jacques le Fèvre etablerede sit eget værksted sammen med sin far Martial le Fèvre i 1951, der en kort årrække videreførte bygningen af Louis Lot-fløjterne hos firmaet Strasser, Marigaux & Lemaire (SML) inden produktionen endelig ophørte i 1951.

Johan Brögger etablerede sit eget værksted i 1973 og arbejdede med forbedring af fløjten både akustisk, mekanisk og design-mæssigt i en mere enkel skandinavisk designtradition. Han er patenthaver af flere forbedringer af fløjten i USA og Japan, hvor fløjterne fremstilles på licens. Flere af de store fløjte-producenter, herunder Brannen Flutes og Powell Flutes, bygger for øjeblikket den første Brögger Mekanik™ fra 1986, idet patentet er udløbet. Den seneste forbedring af fløjten med kurvede koblingsstænger og B-tommelmekanik, Brögger Systemet™, bygges kun af Miyazawa Flutes. Patenterne, designbeskyttelsen og varemærket Brögger er udarbejdet af fløjtenisten Mogens Friis, som Johan Brögger gennem alle årene har haft et omfattende samarbejde med. Johan Brögger masseproducerede ikke fløjter, men lavede blot én individuel model-fløjte om året, da alt blev håndlavet. Johan Brögger har bygget flere guldfløjter, men mest nævneværdig er en 18-karat guldfløjte til James Galway, som Spectrum Film har produceret en film om, kaldet Guldfløjten, med fløjtenisten Toke Lund Christiansen som fortæller.

Se også 
 Brögger-systemet

Referencer

Eksterne henvisninger 
 Johan Brögger og Brögger-systemet på flutist.dk
 Mogens Friis www.flutist.dk
 
 
 Om Brögger-fløjten  på Brannen Flutes' hjemmeside

Fløjtemagere
Musikinstrumentmagere
Håndværkere fra Danmark
Ypsilanti Vandtårn

Ypsilanti Vandtårn er et historisk vandtårn i Ypsilanti, Michigan, USA.

Tårnet blev tegnet af William R. Coats og konstrueret som del af et mere omfattende vandføringsprojekt i byen, der begyndte i 1889. Beliggende på det højeste punkt i Ypsilanti og færdiggjort i 1890 kostede det ca. 21.000 USD. I dag spøges der ofte med tårnet pga. dets form. Derudover er tårnet blevet et vartegn for byen.

Grundet bygningens udformning og beliggenhed bruges tårnet ofte til at angive retning for turister. Tårnet blev i 1896 optaget i National Register of Historic Places.

Se også 

Vandtårne i USA
Michigan
Prenzlauer Berg Vandtårn

Wasserturm Prenzlauer Berg er Berlins ældste vandtårn, færdiggjort i 1877 og i drift indtil 1952. Det er beliggende mellem Knaackstraße og Belforter Straße i Kollwitzkiez i Prenzlauer Berg (del af Pankow-distriktet) og forsynede efter de forbundne kars princip det hurtigt voksende arbejderkvarter.

Litteratur 
 Jens U. Schmidt: Wassertürme in Berlin. Regia, Cottbus 2010, .

Eksterne henvisninger 
 List of Berlin's memorials 

Vandtårne i Tyskland
Bygninger, konstruktioner og anlæg i Berlin
Twente

Twente er en region i den østlige del af Nederlandene. Regionen omfatter ca. halvdelen af provinsen Overijssel og består af 14 kommuner.

Navnet Twente er afledet fra en germansk stamme, Tubanterne, der beboede området op til det 4. århundrede e.Kr. f. Twentes latinske form er Tubantia.

Geografi

Kommuner 
Twentes 14 kommuner med i alt 620.000 indbyggere arbejder sammen på områder som offentlig transport, boligbyggeri og planlægning, økonomi, folkesundhed og turisme. Kommunerne i alfabetisk rækkefølge er Almelo, Borne, Dinkelland, Enschede, Hof van Twente, Haaksbergen, Hellendoorn, Hengelo, Losser, Oldenzaal, Rijssen-Holten, Tubbergen, Twenterand og Wierden.

Byer 
De største byer i Twente er Enschede, Hengelo, Almelo og Oldenzaal. Af andre byer kan nævnes Haaksbergen, Hellendoorn, Borne, Vriezenveen, Tubbergen og Rijssen.

I øst grænser Twente til de tyske regioner Münsterland og Grafschaft Bentheim. Sammen med blandt andet disse områder deltager Twente i Europaregionen 'Euregio(-n)'.

Økonomi 
Tekstilindustrien var op til midten af '70-erne i det 20. årh. en meget vigtig erhvervsektor i Twente, men den er nu næsten forsvundet helt. I dag findes arbejdspladserne især i landbruget/fødevareindustrie, sundhedssektoren, service, high tech og ikke mindst i byggebranchen.

Noter

Eksterne henvisninger 

 Region Twente

Litteratur 
Jan Haverkate: TWENTE toen en nu.Een ontdekkingstocht langs het erfgoed van Twente. 

Nederlandsk geografi
Regioner
Songvår fyr

Songvår fyr (Songvaar) er et kystfyr på Hellersøy i Søgne kommune i Agder fylke i Norge, som blev tændt første gang 1. november 1888. Det første fyr var et lille træfyr. Selve fyrlygten var indbygget i det ene hjørnet af bolighuset.

Songvår fyr er ikke, som man kunne tro, placeret på en ø med navn Sognvår, ligger på Hellersøy, mens naboøen i nord hedder Songvår. I 1886 bestemte fyrdirektøren at fyret skulle hedde Songvaar fyr. Navnet er unikt, hvilket er ønskelig for fyr. Der findes flere Hellersøyer langs kysten og 5 bare i Søgne kommune.

Ud over fyrbygningen af træ, blev der bygget udhus med stald og lade, et oliedepot og bådehus med optræk. Fyrvogteren fik bidrag fra Jorddyrkningsfondet, og holdt en ko, nogle høns og et par får.

Det andet fyr 
I 1950 blev der bygget et nyt maskinrum på Songvår. Et nyt fyrtårn, 14 meter højt blev tilbygget i 1955. Linseapparatet fra 1888 blev flyttet med over i det nye tårn. Det gamle blev nedrevet og materialerne fragtet til land. Grundmuren står fortsat.

Songvår havde bofast familiebetjening frem til 1955, da der blev indført skifetordning. Fyrstationen blev betjent af fyrmester, to betjente plus reservebetjent.

Fyret blev automatiseret og affolket i 1987. Da blev driften lagt om til solcellepaneler og en del af maskinrummet blev omindnrettet til batterirum med en batteribank på 380 batterier. 40 solcellepaneler blev monteret i et stativ udenfor.

Nutidens fyr 
18. februar 2004 fik den da 118 år gamle fyrlygte afløsning og blev erstattet af en ny og moderne i et 9 meter højt plasttårn. Dagens fyrlygte drives af 6 solcellepaneler som er integreret i fundamentet og i sneskærme omkring lygten.

Baggrunden for fyrplaceringen 
Der har været mange forlis i det utrygge farvand mellem Ryvingen fyr ved Mandal og Oksøy fyr ved Kristiansand, en strækning på omkring 20 sømil i luftlinje. Den direkte foranledningen til at arbejdet med Songvår kom i gang, var at hvalkogeriet «Vardøhus» gik ned i 1887 med 46 mennesker om bord.

Fauna 
Hellersøy har et rigt fugleliv, og allerede i 1935 blev der indført visse værnebestemmelser. I 1981 blev øen fredet som fuglereservat efter Naturvernloven. Der er ilandstigningsforbud og forbud mod at gå udenom selve fyrområdet mellem 15. april og 15. juli.

Henvisninger 
 kystverket.no: Norsk Fyrliste 2008 (pdf-fil)  Besøgt 31. juli 2011

Fyr i Agder
Den engelske Lods

Den engelske Lods er et episk digt eller et hversroman udgivet af den norske forfatter Henrik Wergeland, første gang i 1844.

Forfatteren optræder selv i fortællingen og møder fortællingens hovedpersoner: Lodsen John Johnson, hans kone Mary Ann, sønnen Francis og hans kæreste Anna. Fortællingen er et romantisk melodrama med træk fra gotisk fiktion: udødelig kærlighed, en ond lord som forpurre kærligheden, adskillelse, ulykkelig død og flere andre «træk» fra skæbnens side. Efter adskillelse, genforening og de to unges død finder John og Mary Ann sig til hvile i Hardanger.

Fortællingens ydre rammefortælling, med digteres rejse til England, har baggrund i en rejse Wergeland gjorde til England i 1831. Bogen er en af de få udgivelser fra Wergeland der blev en kommerciel succes i hans egen tid.

Eksterne links 
 Vigdis Ystad om Den engelske Lods  på wergeland2008.no .
 Udgaven fra 1997 hos det norske Nasjonalbiblioteket.

Digte fra Norge
Romaner fra Norge
Litteratur i 1844
Prior

Prior er i den romersk-katolske kirke en titel for en leder af et munkekloster. Tilsvarende er en priorinde lederen af et nonnekloster. Det er oftest mindre klostre som ledes af en prior/priorinde, mens ledere af større klostre (abbedier) typisk er abbeder eller abbedisser. En prior/priorinde kan også være stedfortræder for abbeden/abbedissen i et abbedi.

Kirkelige titler
Romerskkatolske kirke
Gene Perla

Gene Perla (1 marts 1940 i New Jersey) er en amerikansk bassist, komponist og Lærer.

Perla der er mest kendt som Elvin Jones bassist igennem 1970´erne, kom frem med Woody Herman, og har også spillet med Miles Davis,Thad Jones/Mel Lewis Big Band, Sarah Vaughan, Jeremy Steig, Nina Simone og Sonny Rollins.

Perla havde gruppen Stone Alliance med Don Alias og Steve Grossman, som blev dannet i 1975.

Han er stadig aktiv på jazzscenen, både som musiker og lærer.

Diskografi

Med Elvin Jones
 Genesis
 Merry-Go-Round
 Mr. Jones
 Live at the Lighthouse
Is “On the Mountain”
 At this Point in Time

Kilder
Gene Perla Webside
På Allmusic

Bassister fra USA
Komponister fra USA
Jazzmusikere fra USA
Michael Di Pasqua

Michael Di Pasqua (født 4. maj 1953 i Florida, død 29. august 2016) var en amerikansk trommeslager og percussionist.  

Di Pasqua spillede med Zoot Zims, Al Cohn og Gerry Mulligan. 

Di Pasqua spillede cool jazz i starten i sin karriere, men ændrede stil til en mere moderne lyrisk freejazz-stil, da han begyndte at spille med musikere såsom Eberhard Weber og Bill Frisell på pladeselskabet ECM.

Kilde
Om Michael Di Pasqua

Trommeslagere fra USA
Jazzmusikere fra USA
Percussionister fra USA